b"\n_START_ARTICLE_\nAlou d'Arbo\xc3\xa7ols\n_START_PARAGRAPH_\nL'Alou d'Arbussols fou un alou, com el de Tarerac, que rest\xc3\xa0 consignat en la butlla del 950 (ap. 73), en el precepte del 958 (ap. 86), que el qualifica de vila, amb cases, terres, etc., i en la butlla del 968 (ap. 94), que en diu alou._NEWLINE_El precepte aclareix: \xc2\xabsicut Longobardus tenebat ante diem obitus sui\xc2\xbb, bo i declarant l'origen testamentari del predi, tot i que s'ignora qui era aquest Longobard. La seva extensi\xc3\xb3 devia \xc3\xa9sser mitjana, la corresponent a una vila de propietat particular individual."